Document ID: /roh_data/filtered/fineweb-2-filterrobots_roh.jsonl.gz/68729

Da la partida èn quest onn tranter auter Marco Odermatt, l'actual star en la scena da skis. Odermatt è daventà la stagiun passada campiun olimpic en il slalom gigant ed ha gudagnà il classament general da la cuppa mundiala. Er preschent a Lai è il campiun olimpic da Peking en la cursa rapida, Beat Feuz. Plinavant dattan golf a quest turnier er Alex Fiva, il Grischun ch’ha gudagnà argient a Peking en il skicross, ils skiunzs Niels Hintermann, Luca Aerni, Thomas Tumler e Loïc Meillard. Da la partida èn dentant er anteriurs skiunzs sco Didier Cuche, Mike von Grünigen, Patrick Küng, Bruno Kernen e Walter Tresch, in dals gronds skiunzs svizzers dals onns 70 che viva dapi 11 onns a Valbella.
RTR actualitad 17:00